## Puuetega lapse ja vanaduspensioniealise klienditeekonna redisain I etapp

## ****Mõisted ja lühendid****

|  |  |
| --- | --- |
| **Mõiste/Lühend** | **Kirjeldus** |
| SKA | Sotsiaalkindlustusamet |
| TEHIK | Tervise ja Heaolu Infosüsteemide Keskus |
| SKAIS2 | Sotsiaalkaitse infosüsteem (hõlmab ametnikurakendust ja iseteenindust) |
| RFK | Rahvusvaheline funktsioneerimisvõime klassifikatsioon |
| PRT | Puude raskusastme tuvastamine |
| TIS | Tervise Infosüsteem |

## ****Ülevaade****

## Sotsiaalkindlustusamet kasutab laste ja vanaduspensioniealiste puude raskusastme tuvastamise teenuse haldamiseks ja ülesannete täitmiseks SKAIS2 infosüsteemi. SKAIS2s on praeguseks kasutusel elatisabiteenus, puude raskusastme tuvastamine, sotsiaaltoetuse teenus, peretoetused, isa täiendav vanemahüvitis ja abivahendite teenus. Sotsiaalkindlustusameti teenuste kasutajate jaoks on arendatud Sotsiaalkindlustusameti iseteenindus, kus kasutaja saab enda jaoks vajalikke toiminguid teha lihtsalt ja kiirelt. Iseteeninduses kuvatakse praegu isikuandmetega seotud infot, isikule maksete teostamise infot, perehüvitiste teenuseid ja abivahendite teenust.

## Puude raskusastme tuvastamise teenus on mõeldud inimestele, kellel on terviseprobleemide tõttu raske igapäevaelus toime tulla ja ühiskonnas tegutseda või kes vajab igapäevaelus eakaaslastest rohkem juhendamist, järelevalvet või abi. Puude raskusastet tuvastatakse nii lastel, tööealistel kui ka vanaduspensioniealistel.Puude raskusastme tuvastamisel hinnatakse inimese toimetulekut tervikuna ning kõrvalabi vajadust. Selle tulemusel tekib inimesel õigus puuetega inimeste sotsiaaltoetusele ja puudega isiku kaardile.

## ****Hankelepingu eesmärk****

Käesoleva hankelepingu eesmärgiks on:

* + - 1. Lapse ja vanaduspensioniealiste puude raskusastme tuvastamise ja sotsiaaltoetuste taotlemise e-teenuse loomine.
			2. Luua võimalus ekspertarsti arvamuse koostamisel funktsiooni kõrvalekallete tuvastamises hinnata piiranguid lapse ja vanaduspensioniealistel võtmetegevuste kaupa.

## ****Tellitavad tööd****

Järgnevalt kirjeldatakse hankelepingu alusel teostatavad tööd. Nõuetekohased tööd tuleb üle anda **hiljemalt 3.11.2023**.

Juhul, kui töö käigus selgub täiendavaid ärinõudeid või detaile, mille realiseerimine on küll vajalik, kuid ei mahu punktis 4 kirjeldatud skoopi, tehakse ühine taasesitamist võimaldavas vormis otsus (Tellija ja Täitja poolt) vastavalt töö mahule ja/või kriitilisuse astmele, kas täiendavat tööd teostatakse käesoleva või uue lepingu raames.

Juhul, kui töö käigus selgub, et mõistlik on punktis 4 kirjeldatud skoobist midagi välja jätta, teeb selle otsuse taasesitamist võimaldavas vormis Tellija.

Hankelepingu mahu muutumine, st täiendavate tööde tellimine või skoobis kirjeldatud tööde teostamata jätmine, lepitakse Poolte vahel kokku hankelepingu lisana.

Punktis 4.1. on välja toodud loetelu teostatavatest põhitöödest, mis täitjal tuleb teostada. Antud loetelule lisaks kohustub täitja teostama ka muud tööd, mis on vajalikud teenuse nõuetekohaseks toimimiseks.

* 1. **Puuetega lapse ja vanaduspensioniealise klienditeekonna redisain I etapi ulatus**

|  |  |  |
| --- | --- | --- |
| **Jrk** | **Funktsionaalsuse kirjeldus** | **Täpsustus** |
| 1. | Taotluse funktsionaalsuse loomine SKAIS2-e | Funktsionaalsuse loomisega seotud tööd, sh puude raskusastme tuvastamise taotluse mooduli loomine; taotluse alustamise ja jätkamisega seotud kontrollmaatriksite loomine; iseteenindusse PRT teenuse kaardi ja esitatud taotluse kaardi loomine (sh nendega seotud päringud); nõusolekute haldamise loomine; TIS andmepäring; kontaktandmete haldamine; taotluse mustandi salvestamise funktsionaalsuse loomine; taotleja poolt raviarstide lisamise/muutmise/kustutamise seotud funktsionaalsuse loomine; failide üleslaadmise funktsionaalsuse loomine; lisateenuste ja taotluse kinnitamise ning tagasivõtmisega funktsionaalsuste loomine; ametnikurakenduse poolsed arendused (sh võimalus PRT taotluse esitamiseks; kontrollmaatriksi detailide kuvamine taotluse üldandmete vaates); kaasarvamuse küsimisega seotud funktsionaalsuste loomine (sh kaasarvamuse vaade, kaasarvamuse küsimise vorm, kaasarvamuse küsimise tühistamine; tööülesande loomise ja sidumisega seotud tööd). |
| 2. | Küsimustiku mikroteenuse loomine | Sellega seotud tööd, sh küsimustiku mooduli loomine; küsimustiku lihtsustatud küsimustiku osa loomine; täismahus ankeedi skaalaga küsimuste peatüki täitmise loomine; üldküsimuste peatüki täitmise loomine; enesehinnangu küsimustiku haldamisega seotud andmetabelite/struktuuriga seotud funktsionaalsuste ja teenuste loomine (sh küsimused, vastused, valdkonnad, vanusegrupid, küsimustiku ja vastuste pärimine jne.). |
| 3. | Taotluse kontrollide loomine | Sellega seotud tööd, sh scheduleri loomine; erinevate kontrollide loomine (sh teovõime, õigustatuste, taotluse, pooliku taotluse, vanusegrupi); uue puu loomine. |
| 4. | Ekspertiisi vaate funktsionaalsuse loomine SKAIS2-e | Sellega seotud tööd, sh enesehindamise küsimustiku vastuste kuvamise tööd; vaimu valdkonna ja funktsioonidega seotud tööd; info lisamise võimekuse loomine ekspertiisi hinnangule ja otsustele; erinevate arvutusloogikate loomine (sh RFK koodi määrajate arvutamiseks, vastuse kaalu arvutamiseks); laste ja vanaduspensioniealiste vanusegruppide funktsioonide, valdkondade ja võtmetegevuste lisamise arendused; valdkondade skoori ja puude raskusastme skoori arvutamise loogika loomine; terviseandmete vaate täiendused. |

Puuetega lapse ja vanaduspensioniealise klienditeekonna redisain I etapi skoobi järgsete tööde teostamisel peab Täitja lähtuma valminud Puuetega lapse ja vanaduspensioniealise klienditeekonna redisain I etapi analüüsist ja tuginema analüüsidokumendis kirjeldatule.

## Tööprotsess ja tulemid

## Järgnevalt täpsustatakse Täitjaga sõlmitud raamlepingus (nr 3-9/2307-1) kirjeldatud tingimusi tööprotsessi, dokumenteerimise, töökorralduse, testimise ja mittefunktsionaalsete nõuete osas.

## Tööprotsess

* Tööraamistik peab tuginema etapiviisilisele planeerimisele, võimaldades arendusmeeskonna prioriteete jooksvalt muuta;
* Tööraamistik peab võimaldama süsteemset ülevaadet iga kokkulepitud töö saavutustest;
* Tööraamistik peab võimaldama arendusmeeskonna tulemuslikkuse (kasvu) jälgimist ajas;
* Tööraamistik peab tagama, et arendusmeeskond tegeleb omal initsiatiivil enda tulemuslikkuse parandamisega ja parendusettepanekute esitamisega.
* Täpsem protsess lepitakse kokku tööde käigus.

## Dokumentatsioon

Vastavalt alapunktis 4 kirjeldatud skoobile tuleb töö käigus luua ja täiendada SKAIS2 dokumentatsiooni, milleks on minimaalselt:

* Funktsionaalsuse ja äriprotsesside kirjeldused kokkulepitud kujul (nt BPMN standard, diagrammid ja kirjeldused Confluence’is) koos ärireeglitega, mida peab olema hiljem võimalik täiendada järgnevates etappides lisanduva funktsionaalsuse alusel ning siduda tervikliku protsessi- ja ärireeglite kirjeldusega.
* Tehniline dokumentatsioon (nt paigaldusjuhendid, Confluence keskkonnas).
* Andmemudel.

Dokumentatsiooni täpsed liigid ja sisu formaat lepitakse kokku tööde käigus.

## Töökorraldus

Projekti töökorraldus toetub kodukorrale. Täitja peab tagama piisava kaasamise ja ülevaadete andmise Tellijale.

## Tööde üleandmine

Arendustööde lähtekoodi tarne toimub pideva integreerimise (continuous integration) teel.

Tööde järjekord, üleandmise aeg ja UAT tagasiside andmise aeg lepitakse kokku tööde käigus taasesitamist võimaldavas vormis (Tellija ja Täitja poolt).

Töö üleandmisel kontrollib Tellija üle töö nõuetekohasuse ning annab vajadusel tähtaja töö parandamiseks.

Täitja teab, et tellija võib igat üle antud funktsionaalsust paigaldada toodangusse ning täitja peab tagama, et lõplikult valmimata funktsiooni protsessid on võimalik toodangust välja lülitada (*feature flags*). Funktsioonide sisse-välja lülitamise võimekus lepitakse Tellija ja Täitja vahel kokku tööde käigus.

## Nõuded automaattestimisele

Loodav lähtekood peab olema kaetud 80% ulatuses ühiktestidega, 50% ulatuses integratsiooni/süsteemi/”*end-to-end*” automatiseeritud testidega. Testidega kaetakse serveripoolne ja kasutajaliidese kood. Kaetavuse kontrolliks ja raporteerimiseks seatakse Tellija koodihoidla keskkonnas (Gitlab) üles pideva integratsiooni töövoog, mis seadistatakse koostoimima SonarQube koodi ja testide kaetavuse analüsaatoriga.

Automaattestid peavad üle antavas lähtekoodis *continuous-integration*’i töövoo edukalt läbima. Samuti peab Täitja peab hoolt kandma, et varasemalt loodud testid jäävad töö lõpetamisel edukalt läbitavaks. Nõuete muutumisel peab Täitja viima testid vastavusse uute nõuetega või neid eemaldama, kui selliseid nõudeid enam ei eksisteeri.

Kasutajaliidese testimise osakaal kogu testimise mahust peab olema mõistlik (mitte ületades 30%), rakendades seda kriitilisele funktsionaalsusele (lepitakse tööde käigus kokku). 50% kasutajaliidese testimisest peab olema automatiseeritud ja korduvkasutatav tööde käigus kokkulepitud raamistikul (nt Selenium).

## Koormustestimised

### Iseteenindus peab toetama paralleelset minimaalselt 200 päringut (siinkohal on oodatav arendajapoolne hinnang, kas see on piisav päringute maht, vajadusel tõsta arvu).

### API teenustele ning keskmine päringu teenindamise aeg ei tohi olla suurem kui 2 sekundit.

### Nõude täitmise kontrolliks tuleb luua koormustestid. Koormustestide tegemine lepitakse Tellija Täitja poolt kokku tööde käigus.

### Nõudest eraldi tuleb vaadelda staatiliste failide allalaadimist – need tuleb http serveris puhverdada.

## Mittefunktsionaalsed nõuded

Mittefunktsionaalsete nõuete täitmisel tuleb lähtuda järgnevast:

* Uue funktsionaalsuse loomisel tuleb lähtuda raamlepingus (nr 3-9/2307-1) ja selle lisades kirjeldatud nõuetest.
	+ Täpsemad mittefunktsionaalsed nõuded, millest lähtuda, asuvad Confluence keskkonnas: [Mittefunktsionaalsed nõuded arendustele](https://wiki.sm.ee/display/AV/SKAISi%2BMFN)

## Nõuded kiirusele ja latentsusele

Allpool kirjeldatud nõuded kehtivad ainult SKAIS2 sisemisele rakendusele ehk väliste süsteemide vasteaegasid ei loeta ajalise nõude sisse.

* Tühja veebivormi avanemine ei tohi kesta üle 2s.
* Andmetega veebivormi avanemine ei tohi kesta üle 4s.
* Menetluse jaoks andmete otsimine ei tohi kesta üle 5s.
* Menetluse andmete salvestamine ei tohi kesta üle 4s.
* Menetluse jaoks andmete värskendamine ei tohi kesta üle 4s.
* Üle interneti infosüsteemi kasutamisel võib lisanduda 2s viivitus.

Teenuse kvaliteedi tõstmiseks on poolel õigus teha teisele poolele ettepanekuid kiiruse ja latentsuse nõuete muutmiseks. Muudatuste korral kirjeldatakse kasutuslugude vastuvõtukriteeriumidesse mittefunktsionaalse nõudena.

## Tulemid

Toimivad puuetega lapse ja vanaduspensioniealise klienditeekonna redisaini I etapi arendused vastavad skoobile ja nõuetele. Valminud tööde tulemid antakse üle **hiljemalt 3.11.2023** üleandmise-vastuvõtmise aktiga, tööde tulemid peavad sisaldama:

* Viiteid dokumentatsioonile Confluence’is;
* Tööde üleandmise-vastuvõtmise akti, mis peab sisaldama tehtud tööde loendit Jira väljavõttena;
* Viiteid koodile GitLabis;
* Koodianalüüsi, mis sisaldab väljavõtet TEHIKu SonarQube keskkonnast, kust on näha testide kaetavuse protsent.
1. **Tööde teostamise tähtaeg**

Kõikide eelnevalt kirjeldatud tööde üleandmise (so Jira piletid *"Ready for AT"* ja toodangu keskkonda paigaldatav kvaliteetne lähtekood) **lõpptähtaeg on 3.11.2023.** Tööde üleandmisele järgneb Tellija poolne Tööde testimine mõistliku aja jooksul ja vajadusel Täitja poolne paranduste tegemine üle antud Töödes, kui testimise käigus ilmneb, et Tööd ei ole lõpptähtajaks teostatud nõuetekohaselt.